**DESCOPERĂ HUNEDOARA - CONCURS FOTO ȘI VIDEO PENTRU TINERI**

Direcția Județeană pentru Sport și Tineret Hunedoara organizează Concursul de fotografie și film cu titlul DESCOPERĂ HUNEDOARA.

Scopul proiectului este creșterea gradului de stimularea a creativității tinerilor în domeniul cultural artistic, iar obiectivul proiectului este creșterea gradului de implicare a tinerilor în viața culturală și promovarea de către acești a județului Hunedoara.

Concursul se adresează tuturor tinerilor din județ care sunt pasionaţi de fotografie sau film şi de patrimoniului cultural, istoric și turistic al județului Hunedoara.

Juriul profesionist la finalul concursului va desemna cele mai bune imagini sau filmări dintre cele încărcate. Aşteptăm fotografiile și filmările voastre în trei categorii de vârstă.

Categoria I: 14-18 ani

Categoria II: 19-25 ani

Catgoria III: 26-35 ani

Participând la concurs, ai șansa de a deveni cunoscut, de a te perfecționa în materie de fotografie sau video, de a face parte din comunitatea foto/video și posibilitatea de a câștiga premii!

Fotografiile trebuie să aibă o rezoluție minimă a laturii mari de 2400 pixeli.

Fotografiile pot fi realizate cu orice tip de aparat foto. În acordarea premiilor se va ţine cont de încadrare, compoziţia şi mesajul imaginii. Fotografiile înscrise vor putea fi editate pe următoarele coordonate: luminozitate, contrast, saturaţie, nivel de culoare şi crop.

Numele fişierului trimis va conţine: numele şi prenumele concurentului şi titlul fotografiei. Ex: Popescu\_Ion-Castel

Filmările trebuie să aibă calitate video de la 480p iar durata clipului până la 2 minute.

Sunetul filmului și imaginea fotografiilor trebuie să fie clare.

Fotografiile și videoclipurile trebuie să fie unice. Este strict interzis să copiezi sau să distribui videoclipul altor persoane de pe internet.

Nu se acceptă:

fotografii care conțin watermark, care au ramă (bordere).

fotografii care conțin elemente adăugate în postprocesare. Sunt interzise elemente suplimentare artificiale, elemente vectoriale, CGI sau orice fel de element care nu este realizat din aparat.

Nu se acceptă materiale cu conținut obscen, defăimător, inadecvat sau explicit sexual.

Fotografiile și filmele trebuie să fie realizate în anul 2020.

Participarea în cadrul concursului este gratuită.

Obligațiile participanților:

Participantul garantează că toate materialele propuse au fost realizate de acesta și îi aparțin în totalitate.

Drepturile asupra imaginilor înscrise în concurs aparţin autorilor acestora.

Înscrierea în concurs implică acordul autorului ca fotografiile participante să poată fi expuse sau folosite de către oragnizatori în materiale tipărite sau în scopul promovării concursului (tipar şi on line).

În cazul în care vârsta concurentului este sub 18 ani (este minor), participarea la concurs este condiţionată de acordul părintelui sau ocrotitorului legal conform legislaţiei. Astfel, răspunderea pentru fotografiile transmise precum şi pentru orice consecinţe ce ar putea decurge din participarea la acest concurs va reveni părintelui sau ocrotitorului legal.

Este interzisă încercarea, în orice formă, de a influența membrii comisiei de jurizare și a modului în care aceștia notează materialele înscrise.

Decizia alegerii fotografiei sau filmelor câştigătoare va fi definitivă, irevocabilă şi nu va trebui justificată.

Juriul va fi format din artiști profesioniști din cadrul Asociației Artiștilor Fotografi Hunedoreni și din reprezentanții DJST Hunedoara.

Prin înscrierea la concurs, participantul confirmă faptul că a luat la cunoștință regulamentul și

modul de desfășurare al competiției.

Nerespectarea obligațiilor prezentate poate conduce la eliminarea din concurs, interzicerea participării viitoare, retragerea premiilor.

Participanții la concurs sunt de acord cu faptul că materialele propuse pot fi utilizate ulterior de către Direcția Județeană pentru Sport și Tineret Hunedoara în cadrul proiectelor proprii sau în parteneriat.

Fotografiile și filmările câștigătoare, împreună cu o selecție mai largă a celor mai bune fotografii și videoclipuri vor fi expuse/prezentate în Centrul de Tineret din Deva, ca parte a unei expoziții la care vor fi invitați cei trei câștigători.

Fotografiile / filmările trebuie trimise prin email la adresa: djsthdtineret@gmail.com, până în data de **15 decembrie 2020**, cu mențiunea categoriei în care se încadrează, numele participantului și titlul fotografiei / filmului.